CELEX: 62015CN0172
Language: sl
Date: 2015-04-16 00:00:00
Title: Zadeva C-172/15: Tožba, vložena 16. aprila 2015 – Evropska komisija proti Kraljevini Španiji

15.6.2015   
            
            
               SL
            
            
               Uradni list Evropske unije
            
            
               C 198/26
            
         Tožba, vložena 16. aprila 2015 – Evropska komisija proti Kraljevini Španiji
   (Zadeva C-172/15)
   (2015/C 198/34)
   Jezik postopka: španščina
   
      Stranki
   
   
      Tožeča stranka: Evropska komisija (zastopnika: L. Nicolae in J. Rius, agenta)
   
      Tožena stranka: Kraljevina Španija
   
      Predloga tožeče stranke
   
   
               —
            
            
               V skladu s členom 258 Pogodbe o delovanju Evropske unije naj se ugotovi, da je Kraljevina Španija s tem, da ni potrdila vseh ocen in načrtov varnosti pristanišč za vsa španska pristanišča, ki spadajo na področje uporabe Direktive Evropskega parlamenta in Sveta 2005/65/ES (1) z dne 26. oktobra 2005 o krepitvi varnosti v pristaniščih, ni izpolnila obveznosti iz člena 2(3) ter členov 6 in 7 navedene direktive, ki določajo, da države članice za vsako pristanišče opredelijo meje pristanišča, in potrdijo ocene in načrte varnosti zadevnih pristanišč;
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   Kraljevina Španija je 5. septembra 2014 priznala, da je od 67 pristanišč, na katere se nanaša zadevni predpis, 3 ocene varnosti pristanišč in 18 načrtov varnosti pristanišč še vedno ni bilo potrjenih.
   Od tega datuma do današnjega dne, so španski organi nadaljevali z rednim obveščanjem o napredku v zvezi s praktično uporabo Direktive 2005/65/ES. Zanje poročilo o napredku je bilo prejeto 14. aprila 2015, in iz tega poročila je razvidno, da od 67 zadevnih pristanišč, ena ocena varnosti in osem načrtov varnosti pristanišč še vedno ni bilo potrjenih.
   Komisija zato ugotavlja, da na dan zadnjega prejetega poročila o napredku Kraljevina Španija ni izpolnila svojih obveznosti opredelitve ustreznih mej posameznih pristanišč v skladu z Direktivo 2005/65/ES, niti svojih obveznosti priprave in potrditve ocene varnosti vseh pristanišč, za katera se uporablja Direktiva 2005/65/ES, ter priprave in potrditve načrtov varnosti navedenih pristanišč.
   
      (1)  UL L 310, str. 28.